**Opsummering NMPA-LMST interessentmøde, 28. februar 2019**

Efter velkomst fra Udenrigsministeriet gav Lægemiddelstyrelsen en status på samarbejdet med National Medical Products Administration (NMPA) og underliggende myndigheder. De sidste aktiviteter – en GMP-inspektioner observeret af kinesiske inspektører og en workshop om godkendelse af kliniske forsøg i Beijing – i pilotprojektet til det strategiske sektorsamarbejde blev afviklet i november 2018. Endvidere holdt vicedirektør Jakob Cold en forelæsning om præcisionsmedicin og konvergens på NMPA og han mødtes også med ledelsen for Centre for Medical Device Evaluation – en ny samarbejdspartner – også i november 2018 i Beijing. Projektdokumentet for lægemiddelsporet i det strategisk sektorsamarbejde blev underskrevet i januar 2019 af Lægemiddelstyrelsens direktør Thomas Senderovitz og NMPAs direktør Jiao Hong. Endelig pågik planlægningen af de første aktiviteter i 2019 under det strategiske sektorsamarbejde.

Derefter informerede den danske ambassade i Beijing om:

* fremdriften i forberedelsen af det strategiske sektorsamarbejde,
* det kinesiske pilotprojekt om fælles indkøb af lægemidler,
* som konsekvens af sagen om de genmanipulerede babyer beskyttet mod AIDS, skal højrisiko forskning fremover godkendes af National Health Commission, og
* ændringer i ledelsen af State Market Regulatory Administration.